Pravo na pristup informacijama

Pravo na pristup informacijama je opće ljudsko pravo zaštićeno međunarodnim ugovorima i Ustavom RH.

U Hrvatskoj je ono regulirano [Zakonom o pravu na pristup informacijama](http://narodne-novine.nn.hr/clanci/sluzbeni/2013_02_25_403.html) ([*NN 25/13*](http://narodne-novine.nn.hr/clanci/sluzbeni/2013_02_25_403.html)*i*[*85/15*](http://narodne-novine.nn.hr/clanci/sluzbeni/2015_08_85_1649.html)*).*

**Cilj Zakona o pravu na pristup informacijama** je omogućiti i osigurati ostvarivanje Ustavom Republike Hrvatske zajamčenog prava na pristup informacijama kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

**Informacija je** svaki podatak koji posjeduje tijelo javne vlasti u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana (napisani, nacrtani, tiskani, snimljeni, magnetni, optički, elektronički ili neki drugi zapis).

**Tijela javne vlasti** (državne uprave, druga državna tijela, tijela jedinica lokalne i područne (regionalne) samouprave, pravne osobe s javnim ovlastima i druge osobe na koje su prenesene javne ovlasti, pravne osobe čiji je osnivač Republika Hrvatska ili jedinica lokalne i područne (regionalne) samouprave, pravne osobe ili druge osobe koje obavljaju javnu službu, pravne osobe koje se u cijelosti financiraju iz državnog proračuna ili iz proračuna jedinica lokalne i područne (regionalne) samouprave, kao i trgovačka društva u kojima Republika Hrvatska i  jedinice lokalne i područne (regionalne) samouprave imaju zasebno ili zajedno većinsko vlasništvo) dužna su u svrhu informiranja javnosti dati**informacije koje proizlaze iz djelokruga njihova rada.**

Centar za pružanje usluga u zajednici Delnice kao tijelo javne vlasti, prema Zakonu o pravu na pristup informacijama obavezno je omogućiti pristup informacijama svakoj domaćoj ili stranoj fizičkoj i pravnoj osobi u skladu s uvjetima i ograničenjima ovog Zakona na temelju podnesenog zahtjeva kao i pravodobnim objavljivanjem potpune i točne informacije na internetskim stranicama radi informiranja javnosti.

Službenica za informiranje u Centru za pružanje usluga u zajednici Delnice:

**Ivona Topić Rački, psiholog**

Telefon: **051/ 699- 014**

E mail: ivona.topicracki@socskrb.hr

Rokovi

Tijelo javne vlasti obvezno je omogućiti pristup informaciji najkasnije u roku od 15 dana od dana podnošenja zahtjeva.

Rok se može produžiti za 15 dana računajući od dana kada je tijelo javne vlasti trebalo odlučiti o zahtjevu za pristup informaciji:

* ako se informacija mora tražiti izvan sjedišta Centra za pružanje usluga u zajednici Delnice
* ili ste jednim zahtjevom tražili veći broj različitih informacija,
* ili ako je to nužno da bi se osigurala potpunost i točnost tražene informacije,
* ako je tijelo javne vlasti dužno provesti test razmjernosti i javnog interesa, sukladno odredbama Zakona.

Ograničenja

Tijela javne vlasti ograničit će pristup informacijama sukladno čl. 15. [**Zakona o pravu na pristup informacijama**](http://narodne-novine.nn.hr/clanci/sluzbeni/2013_02_25_403.html)(*NN 25/13 i 85/15*).

Žalba

U slučaju da tijelo javne vlasti ne odluči o zahtjevu podnositelja u propisanom roku ili pak je zahtjev odbijen rješenjem, korisnik ima pravo izjaviti žalbu Povjereniku za informiranje u roku od 15 dana od dana dostave rješenja.

**Opći propisi koji reguliraju pravo na pristup informacijama:**

* Zakon o pravu na pristup informacijama (»Narodne novine«, broj 25/13, 85/15),
* Zakon o zaštiti osobnih podataka (»Narodne novine«, broj 103/03, 118/06, 41/08, 130/11, 106/12),
* Zakon o tajnosti podataka (»Narodne novine«, broj 79/07, 86/12),
* Zakon o zaštiti tajnosti podataka (»Narodne novine«, broj [108/96](http://podataka/), [79/07](http://podataka/)),
* Zakon o medijima (»Narodne novine«, broj [59/04](http://www.iusinfo.hr/Publication/Content.aspx?Sopi=NN2004B59A1324&Ver=1), [84/11](http://zakon/), 81/13),
* Zakon o arhivskom gradivu i arhivima (»Narodne novine«, broj [105/97](http://arhivima/), [64/00](http://arhivima/), [65/09](http://arhivima/), [144/12](http://zakon/)),
* Zakon o sustavu državne uprave u odnosima uprave i građana (»Narodne novine«, broj[150/11](http://uprave/), 12/13),
* Pravilnik o Središnjem katalogu službenih dokumenata Republike Hrvatske (»Narodne novine«, broj 83/14),
* Pravilnik o ustroju, sadržaju i načinu vođenja službenog Upisnika o ostvarivanju prava na pristup informacijama i ponovnu uporabu informacija (»Narodne novine«, broj 83/14),
* Kriterij za određivanje visine naknadne stvarnih materijalnih troškova i troškova dostave informacije (»Narodne novine«, broj 12/14),
* Popis tijela javne vlasti za 2010. godinu (»Narodne novine«, broj 19/10).

**Propisi EU**

* Direktiva 2003/98/EZ Europskog parlamenta i Vijeća od 17. studenog 2003. o ponovnoj uporabi informacija javnog sektora,
* Uredba 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije.

**Interni akti**

* Odluka o imenovanju službenika za informiranje
* Odluka o visini naknade (cjenik ) stvarnih materijalnih troškova
* Pravilnik o pravu na pristup informacijama u Centru za pružanje usluga u zajednici Delnice
* Službeni Upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija
* Zahtjev za pristup informacijama
* Zahtjev za dopunu ili ispravak informacije
* Zahtjev za ponovnu uporabu informacija